Tässä Jerusalem uutiset ja Pekka Sartola. Oikein hyvää lauantai-iltaa.
Uutisaiheitamme tänään;
Israelin hallitus on edustanut aikaisemmin hyvin varovaista linjaa -
Venäjän Ukrainaan liittyvän hyökkäyssodan suhteen.
Ainakin pääministeri Bennett on pyrkinyt välttämään -
Venäjän suoraa tuomitsemista.
Kaksi muuta hallituksen jäsentä, ulkoministeri Jair Lapid sekä -
puolustusministeri Benny Gantz eivät näytä välittävän -
pääministerin kyseenalaisesta hienotunteisuudesta juuri lainkaan,
He ovat ottaneet hyvinkin jyrkkiä kantoja, -
jotka liittyvät suoraan Venäjän tekemiin sotarikoksiin.
Puolustusministeri Gantz totesi suoraan, -
että Israel tuomitsee mitä jyrkimmin Venäjän armeijan tekemät, -
siviileihin kohdistuneet joukkomurhat, ja Venäjän varoitteluista huolimatta, -
tulee myös jatkamaan sotilaallisia iskuja Syyriassa sijaitseviin -
Iranin vallankumouskaartin sotilaallisiin kohteisiin.
Israelin armeija tulee jatkamaan yhtey- denpitoa Venäjän armeijan kanssa -
ja ilmoittaa etukäteen mihin iskuja tullaan tekemään, -
jotta Venäjä voisi vetää mahdolliset asevoimansa pois niiltä alueilta.
Tämä on ollut toimiva käytäntö jo useiden vuosien ajan.
Vallitsevaa ja hyvin näkyvää epäsopua Israelin hallituksen sisällä -
lisäsi erimielisyys siitä, miten hallitus suhtautuu -
edellä jo mainittuihin, viikko sitten ilmi tulleisiin -
Venäjän armeijan tekemiin sotarikoksiin Buchan kaupungissa.
Ulkoministeri Jair Lapid, joka pitää itseään -
maan todellisena pääministerinä, vaikkakin epävirallisesti, -
sanoi viikko sitten, että on mahdotonta pysyä välinpitämättömänä -
sen jälkeen, kun Venäjän armeija vetäytyi Kiovan alueelta ja -
maailmalle paljastuivat ne julmuudet, joita siellä oli tehty.
Siviiliväestön tahallinen ja järjestelmällinen teloittaminen -
on sotarikos, ja me tuomitsemme sen mitä jyrkimmin.
Näihin Lapidin sanoihin yhtyi myös puolustusministeri Gantz, -
joka totesi armeijan radiolle, että kyseessä on todellinen sotarikos.
"Jopa sodassa meidän on varmistettava, -
että noudatamme taisteluissa moraaliksi kutsuttuja arvoja.
On aina valitettavaa, että viattomia siviilejä kuolee sodan puitteissa, -
mutta se on selkeä murha, että heitä surmataan osana sotaa", -
näin siis puolustusministeri Benny Gantz.
Hallituksen valtionvarainministeri, venäläismielisenä tunnettu -
Avi Liberman, kieltäytyi yhtymästä näihin mielipiteisiin ja totesi, -
että Israelin olisi syytä kohdata ennen muuta -
omaan valtioonsa kohdistuvia uhkia, kuin arvosteltava Venäjää.
Iranin ulkoministeriön tiedottaja sanoi Yhdysvaltojen olevan vastuussa -
Wienissä käytävien ydinneuvottelujen pitkittämisestä ja -
tällä hetkellä niiden keskeyttämisestä, -
vaikka sopimus on nyt hyvin lähellä toteutumista.
Avoimia kysymyksiä on enää kaksi ja niiden kohdalla Iran odottaa, -
että Yhdysvallat tekee nopeasti poliittisen päätöksen.
Iran ei palaa enää Wieniin neuvottelemaan, vaan ainoastaan -
viimeistelemään ja hyväksymään ydinsopimuksen.
Eräänlaisena uhkauksen voidaan pitää Iranin tiedottajan lausumaa, -
jonka mukaan pallo on nyt Yhdysvalloilla, -
eikä Iran odottelee enää pitkään.
Israelin parlamentin Knessetin ulko- ja puolustuskomitea -
suunnittelee jo kansallisen hätätilan julistamista -
jatkuvasti kasvaneen terroritoiminnan takia. Sen takana on Iran, -
joka pyrkii näin muslimeille pyhän Ramadan kuukauden aikana -
lietsomaan väkivaltaa Israelin ja palestiinalaisten välille.
Kuluneiden viikkojen aikana palestiinalaisten aloittamien -
terrori-iskujen seurauksena toistakymmentä israelilaista, -
niin sotilaita, poliiseja kuin siviilejäkin on saanut surmansa ja -
tällaisten iskujen tahti on jatkuvasti kiihtymässä.
Armeija on kutsunut reservistä tuhansittain sotilaita -
eri kriisikohteisiin sekä suojelemaan kansalaisia -
että estämään terroristisolujen pääsyn Israelin puolelle.
Erikoisoperaatioita tehdään päivittäin ja niiden avulla on onnistuttu -
estämään jo toistakymmentä iskuyritystä.
Samalla hallitus kaavailee terrorismiin liittyvien lakien ja asetusten uusimista
tavoitteena koventaa rangaistuksia entisestään.
Hallitus kaavailee myös lisäbudjettia armeijan ja kaikkien -
turvallisuudesta vastaavien joukkojen toiminnan tehostamiseksi.
Lontoon Kings Collegen suorittamassa suuressa, -
antisemitismiä tutkivassa raportissa saatiin huolestuttavia tuloksia -
brittien mielipiteistä ja käyttäytymi- sestä maan juutalaisvähemmistöä, -
sekä laajempana kokonaisuutena myös Israelin valtiota kohtaan.
Tutkimuksen mukaan kahdeksan kymmenestä Britannian juutalaisesta -
on kohdannut ahdistelua, syyttelyä, uhkailuja ja pelottelua, -
jopa fyysistä väkivaltaa viime vuoden aikana.
Tutkimukset tehtiin sen jälkeen, kun Israel ja Hamas ottivat yhteen -
viime vuoden keväällä, siis noin vuosi sitten.
Raportissa todettiin, että noin neljäsosa briteistä uskoo, -
että Israelin valtio kohtelee palestiinalaisia -
kutakuinkin samalla tavoin, kuin natsit kohtelivat juutalaisia -
toisen maailman sodan aikana. Se on puolestaan johtanut siihen, -
että lähes puolet Britannian juutalaista ei uskalla enää näyttää avoimesti -
juutalaisen uskonsa ulkoisia tunnusmerkkejä.
Antisemitismi ei ole levinnyt pelkäs- tään juutalaisten fyysisenä kohteluna,
vaan sitä levitetään erilaisina kulkueina kaduilla, -
yliopistojen kampuksilla, verkossa, työpaikoilla, kouluissa -
ja jopa sairaaloissa.
Englannin juutalaisjärjestöt osoittavat syyttävällä sormella myös -
maan oikeuslaitosta, jonka tehtävä olisi saattaa antisemiitit -
rikosoikeudelliseen vastuuseen. Järjestöt ovatkin huolissaan siitä, -
että heidän näkemyksensä mukaan poliisi ja tuomioistuimet -
eivät ole antisemitismiin liittyvissä tapauksissa kovinkaan aktiivisia.
Israelissa ollaan enemmän kuin vain huolissaan siitä, -
että Yhdistyneiden kansakuntien alaisen Ihmisoikeuskomitean -
lakiasiantuntija, italialainen Francesca Albanese, -
on rinnastanut toisen maailmansodan aikaisen Holokaustin ja -
Israelin valtion perustamisen toisiinsa.
Palestiinalaiset ottivat käyttöön termin nakba, vuonna 1947, -
sen jälkeen, kun YK julisti silloisen Iso-Britannian mandaattialueen -
jaettavaksi juutalais- ja arabivaltioksi.
Sen seurauksena silloiselta mandaattialueelta -
muutti puolisen miljoonaa asukasta ympäröiviin arabivaltioihin, -
vaikka Israel julistautui itsenäiseksi vasta puolisen vuotta myöhemmin, -
eikä siten ollut mitenkään vaikutta- massa mainittuun maastamuuttoon.
Israel onkin tuominnut jyrkästi Francesca Albanesen nimityksen -
UNHRC:n palestiinalaisalueiden ihmisoikeustilanteen -
erityisraportoijaksi juuri edellä mainitusta syystä johtuen.
Israelin Geneven YK-lähettiläs Meirav Shahar totesikin -
että "Israelilla ei ole mitään perusteluja odottaa -
objektiivista ja ammattimaista kohtelua aktivistilta, -
joka edistää törkeitä kunnianloukkauksia ja -
puolustaa juutalaisen kansallisvaltion tosiasiallista tuhoamista",
näin siis lähettiläs Meirav Shahar.
Jo useita vuosia Euroopan unionissa ollaan suhtauduttu kriittisesti -
palestiinalaishallinnon tuottamaan oppimateriaaliin, -
koska ne ovat olleet sisällöltään historiallisesti vääristyneitä, -
vihamielisiä ja voimakkaan juutalaisvastaisia.
Unioni on puuttunut näihin epäkohtiin useasti viime vuosien aikana -
uhaten vähentää ja jopa lopettaa kokonaan -
oppimateriaalin taloudellisen tukemisen.
Mahmoud Abbasin hallinto lupasikin jo vuonna 2017 -
uudistaa oppimateriaalin sisällön unionin vaatimusten mukaiseksi, -
ja sai tuolloin unionin jatkamaan taloudellista tukeaan.
Oppimateriaalia tutkittiin sen jälkeen uudelleen, ja tutkimuskomitea totesi, -
hieman yllättäen, että niiden sisältöä oli tosin muokattu, -
mutta entistä pahempaan suuntaan.
IMPACT-se, nimisessä tutkimusraportissa, -
jossa käsiteltiin useita tuhansia sivuja palestiinalaisten oppimateriaalia, -
todettiin selvästi, että oppimateriaali pitää sisällään suoraa väkivaltaa, -
marttyyriuden ihannoimista ja juutalaisvihaa edistävää materiaalia.
Se sai vihdoin unionin päättäjät jäädyttämään toistaiseksi -
kaiken oppimateriaalin rahoittamisen.
Valtioista riippumaton Tukholman kansainvälinen -
rauhantutkimusinstituutti, SIPRI, julkaisee vuosittain raportteja, -
joissa käsitellään, muun aineiston ohella kansainvälistä asekauppaa.
Viime kuussa julkaistussa raportissa todetaan, -
että Israel on ollut viimeisten viiden vuoden aikana -
maailman kymmenenneksi suurin aseiden viejävaltio.
Sen osuus kaikesta maailman aseiden myynnistä on ollut vain 2,4 prosenttia.
Viisi johtavaa valtiota tällä osa-alueella olivat Yhdysvallat, -
Venäjä, Ranska, Kiina ja Saksa, -
joiden osuus kattoi noin 77 prosenttia kaikesta aseviennistä.
Israel oli itse myös melkoinen asetarvikkeiden ostajamaa, -
sen suurimmat ostot keskittyivät Yhdysvaltoihin, lentokoneisiin ja -
puolustustarvikkeisiin, sekä toisaalta myös Saksaan, -
joka on myynyt Israelille huippunykyaikaisia sukellusveneitä.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle, koko Lähi-itään -
ja aivan erityisesti Ukrainan kansalle. Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola